
ŠILUTĖS RAJONO SAVIVALDYBĖS ADMINISTRACIJOS
ŠVIETIMO, SPORTO IR KULTŪROS SKYRIUS


AIŠKINAMASIS RAŠTAS
DĖL TARYBOS SPRENDIMO „DĖL MOKESČIO UŽ NEFORMALŲJĮ VAIKŲ UGDYMĄ ŠILUTĖS MENO MOKYKLOJE MOKĖJIMO TVARKOS APRAŠO PATVIRTINIMO“ PROJEKTO


 2026 m. rugpjūčio 12  d.
Šilutė


	
1. Parengto projekto tikslai ir uždaviniai.

	Sprendimo projekto tikslas – patvirtinti Mokesčio už neformalųjį vaikų ugdymą Šilutės meno mokykloje mokėjimo tvarkos aprašą, kuriame būtų nustatyta mokesčio mokėjimo tvarka ir terminai, mokesčio lengvatų taikymo, mokesčio įskaitymo ir grąžinimo sąlygos bei kitos su mokesčio mokėjimu susijusios nuostatos. 

	
2. Kaip šiuo metu yra sureguliuoti projekte aptarti klausimai.

	Gautas Šilutės meno mokyklos direktoriaus 2026 m. rugpjūčio 7 d. raštas Nr. (1.16E) E3-7 su prašymu pakeisti Mokesčio už neformalųjį vaikų ugdymą mokėjimo tvarkos aprašą. Šiuo metu galiojantis Tvarkos aprašas yra bendras Šilutės meno ir Šilutės sporto mokykloms. Naujas Mokesčio už neformalųjį vaikų ugdymą Šilutės meno mokykloje mokėjimo tvarkos aprašas bus taikomas tik Šilutės meno mokyklai, todėl juo bus aiškiau ir patogiau naudotis. Apraše nustatomi atvejai, kai, pradėjus lankyti Mokyklą nuo mėnesio vidurio, mokama pusė nustatyto mokesčio, taip pat mokesčio neskaičiavimo, mažinimo, atleidimo nuo jo ir perskaičiavimo atvejai. Apraše aiškiai nustatoma mokesčio mokėjimo tvarka, kai vaikas lanko daugiau kaip vieną ugdymo programą, reglamentuojamas mokesčio lengvatų taikymas, tėvų (globėjų, rūpintojų) atsakomybė ir įsiskolinimų išieškojimas Lietuvos Respublikos teisės aktų nustatyta tvarka.

	
3. Kokių pozityvių rezultatų laukiama.

	Bus aiškiai reglamentuota mokesčio už neformalųjį vaikų ugdymą Šilutės meno mokykloje mokėjimo tvarka, terminai, mokesčio lengvatų taikymas, mokesčio įskaitymo ir grąžinimo sąlygos. 

	
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Mokesčio už neformalųjį vaikų ugdymą mokėjimo tvarkos aprašas, patvirtintas Šilutės rajono savivaldybės tarybos 2023 m. sausio 26 d. sprendimu Nr. T1-1202 „Dėl mokesčio už neformalųjį vaikų ugdymą mokėjimo tvarkos aprašo patvirtinimo“. Priėmus teikiamą sprendimo projektą, šis sprendimas bus pripažintas netekusiu galios. Bus priimtas Šilutės rajono savivaldybės sprendimas „Dėl mokesčio už neformalųjį vaikų ugdymą Šilutės sporto mokykloje mokėjimo tvarkos aprašo patvirtinimo“

	
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Antikorupcinis vertinimas pridedamas.

	
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Dėl numatomų mokesčio lengvatų gali būti surenkama mažiau specialiųjų lėšų.


	
8. Projekto autorius ar autorių grupė.

	Švietimo, sporto ir kultūros skyriaus vedėja Dainora Butvydienė.


	
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Mokestis, neformalusis ugdymas.


	
10. Kiti, autorių nuomone, reikalingi pagrindimai ir paaiškinimai.

	




  Skyriaus vedėja       				                                          Dainora Butvydienė                                                    






